อนุทินรับเงินปันผลSTPIกว่า 167 ล.
อนุทิน เป๋าตุงรับเงินปันผล STPI&nbsp; กว่า 167&nbsp; ล้านบาท
26 ต.ค. 2553

อนุทิน เป๋าตุงรับเงินปันผล STPI  กว่า 167  ล้านบาท
วันนี้บริษัทเอสทีพีแอนด์ไอ(STPI)ได้ประกาศจ่ายเงินปันผลให้กับผู้ถือหุ้นสำหรับผลดำเนินงานงวดครึ่งปีแรกปี 2553 โดยจ่ายเป็นเงินสดในอัตราหุ้นละ 2.35 บาทต่อหุ้น และจ่ายเป็นหุ้นสามัญในอัตรา  14 หุ้นเดิมต่อ 1หุ้นสามัญใหม่ หรือจ่ายหุ้นละ 2.46 บาท 
ทั้งนี้หากดูโครงสร้างผู้ถือหุ้นของ STPI แล้วจะพบว่า นายอนุทิน ชาญวีระกุล  ถือหุ้นใหญ่อันดับ  1 โดยถือหุ้นจำนวน  34.91 ล้านหุ้นหรือ 16.64 % ก็จะได้รับเงินปันผลในครั้งนี้เป็นเงินสดๆจำนวน 82.03 ล้านบาทและได้รับเป็นหุ้นมูลค่ารวม 85.87 ล้านบาท เท่ากับว่าจะได้รับเงินปันผลครั้งนี้รวม   167.90 ล้านบาท 
ขณะที่กองทุนหุ้นส่วนและหุ้นนายชวรัตน์ ชาญวีระกุล รัฐมนตรีว่าการกระทรวงมหาดไทยโดยบลจ.เอ็มเอฟซีซึ่งถือหุ้นอยู่ 11.42  ล้านหุ้นก็จะได้รับเงินสดจำนวน 26.83 ล้านบาทและได้รับเป็นหุ้นมูลค่า 28.09 ล้านบาทรวมเป็นเงินปันผลที่จะได้รับทั้งสิ้น 54.92 ล้านบาท